“مَھذَب”
شاھینےءَ ھَیک داتگ اتءُ آ ھیکانی سرءَ ات. چیزے روچ گُوست ھیک چُورُک بیت انت.شاھینءَ مدام شکار کُتگ اَت ءُ وتی چُنکیّانءَ وارینتگ ات.شاھینءِ یک چُنکی ئے گوجےءَ وارتءُ یکّے پشکپت. پشکپتگیں چُنکی کسان ات کہ کارءُ کزا شاھین ھوپےءَ گپت آ بے پدءَ نادراہ بیتءُ مُرت.
ڈالے شاھینءِ ھمسائگ ات شاھینءَ مرگءَ پیسر وتی چُنکی ھمے ڈالءِ میارءَ داتگ ات. شاھینءِ مرگءَ پَد ڈالءَ ھمے چُنکی ساٹ اِت.ڈالءَ ھر کُجا کہ ڈونڈ ءُ مُردارے دیتگ ات آھیءَ چِتگءُ آؤرتگءُ ھمے شاھینءِ چُنکیءِ دپءَ داتگ ات. شاھینءِ چُنکی کہ بالی بیت گڈا ڈالانی رُمبءَ گون کپتءُ چہ شاھینان یکّ کِرّ بیت .
چوناھا شاھینانی ھیلءُ تبءُ آھانی وڑءُ پئیم چہ گیتوءُ ڈالاں جتا انت آ وتی وڑءَ گرد اَنتءُ شکار کن انت. ڈونڈءُ مُردار نہ ور انت بلے اے شاھین کہ گوں ڈالاں رُستگءُ مزن بیتگ اَت اے ناں بُرزءَ بال کنگءُ چَھر ورگءَ ھُب دار ات ءُ ناں دگہ بالی مرگءُ سھدارانی دُمبءَ بُجگءُ آھانی شکار کنگ ءِ جُھد ئے کتگ ات. بس ڈالانی رَمءَ گون اتءُ َھماھانی ھمراھیءَ جونءُ مردار ئے چِیلینتگءُ وارتگ ات.
(بوھیر کُلانچی)